***Csongrád Város Polgármesterétől*** ***„M”***

***Száma***: PÜ-1/3/2020.

***Témafelelős***: Keller Ilona

***ELŐTERJESZTÉS***

**Csongrád Városi Önkormányzat Képviselő-testületének**

**2020. október 29-ei ülésére**

***Tárgy***: *Saját bevételek és az adósságot keletkeztető ügyletekből eredő kötelezettségnek a költségvetési évre és az azt követő 3 évre történő bemutatásának módosítása*

Tisztelt Képviselő-testület!

A Képviselő Testület 7/2020. (I.20.) önkormányzati határozatával elfogadta 2020. január 22-ei ülésen az önkormányzat saját bevétele és adósságot keletkeztető ügyletekből eredő kötelezettséginek a költségvetési évre és az azt követő 3 évre történő bemutatását.

A határozatnak megfelelően ezt az önkormányzat 2020. évi költségvetési rendelete mellékleteként szerepeltettük.

Év közben – főleg a koronavírus járványhelyzetre való tekintettel – az Önkormányzat bevételei módosítására került sor.

A Képviselő-testület által 2020. évre elfogadott plusz 40 milliós hitelfelvételhez a hitelező pénzintézet kéri az új helyzetnek megfelelő adósságszolgálat bemutatását.

A jelenlegi módosított költségvetési előirányzat adatait alapul véve a táblázaton átvezettük a költségvetési rendeletben szereplő összegeket.

Kérem az előterjesztésben foglaltak megvitatását és a határozati javaslat elfogadását.

**Határozati javaslat**

Csongrád Városi Önkormányzat Képviselő-testülete megtárgyalta a *„Saját bevételek és az adósságot keletkeztető ügyletekből eredő kötelezettségeknek a költségvetési évre és az azt követő 3 évre történő bemutatásának módosítása”* tárgyú előterjesztést és a következő döntést hozza:

1. Csongrád Városi Önkormányzat Képviselő-testülete elfogadja a táblázat szerint a saját bevételek és az adósságot keletkeztető ügyletekből eredő kimutatott kötelezettségek 2020-as költségvetési évet és az azt követő 3 évet érintő összegét, egyúttal a 7/2020. (I.22.) sz. határozatot hatályon kívül helyezi.

Adatok Ft-ban

|  |  |  |  |  |
| --- | --- | --- | --- | --- |
| **Megnevezés** | **2020.** | **2021.** | **2022.** | **2023.** |
| **Tervezett helyi és átengedett adó** | **992 448 834** | **1 050 000 000** | **1 070 000 000** | **1 100 000 000** |
| **Az önkormányzat egyéb sajátos bevételei:** | **211 660 000** | **219 200 000** | **223 200 000** | **227 200 000** |
| - lakbér | 36 000 000 | 40 000 000 | 42 000 000 | 44 000 000 |
| - bérleti díj | 97 200 000 | 99 200 000 | 101 200 000 | 103 200 000 |
| - tárgyi eszközök, immateriális javak értékesítése | 47 000 000 | 50 000 000 | 50 000 000 | 50 000 000 |
| - osztalék, koncesszió | 31 460 000 | 30 000 000 | 30 000 000 | 30 000 000 |
| **Saját folyó bevétel** | **1 204 108 834** | **1 269 200 000** | **1 293 200 000** | **1 327 200 000** |
| **Rövid lejáratú kötelezettségek:** |  |  |  |  |
| - tőketörlesztés (hitel, kötvény) | 28 884 000 | 32 694 000 | 36 504000 | 36 504 000 |
| - kamat | 7 716 000 | 6 163 000 | 5 174000 | 4 045 000 |
| *Összesen* | *36 600 000* | *38 857 000* | *41 678 000* | *40 549 000* |
| **Rövid lejáratú kötelezettséggel**  **csökkentett saját folyó bevétel** | **1 167 508 934** | **1 230 343 000** | **1 251 522000** | **1 286 651 000** |
|  |
| **Korrigált saját folyó bevétel =** | **583 754 467** | **615 171 500** | **625 761 000** | **643 325 500** |
| **éves kötelezettségvállalás felső határa (50%)** |
| **Kezességvállalás** (beváltott) |  |  |  |  |
| - Csongrádi Közmű Szolgáltató Kft. |  |  |  |  |
| - CSOTERM hitelfelvétel |  |  |  |  |
|  | **583 754 467** | **615 171 500** | **625 761 000** | **643 325 500** |
| **2020-2023. években éves** |
| **kötelezettségvállalás felső határa** |

1. A Képviselő-testület felkéri a Polgármestert, hogy a „*Saját bevételek és az adósságot keletkeztető ügyletekből eredő kötelezettségeknek a költségvetési évben és az azt követő 3 évben elnevezésű módosítások”* táblájának az Önkormányzat 2020. évi költségvetési rendeletén történő átvezetéséről gondoskodjon.

Határidő: a IV. negyedéves előirányzat módosítás ideje

Felelős: Bedő Tamás polgármester

Csongrád, 2020. október 21.

Bedő Tamás

polgármester

Erről jegyzőkönyvi kivonaton értesül:

1. Képviselő-testület tagjai
2. Bedő Tamás polgármester
3. Dr. Juhász László jegyző
4. Gazdálkodási Iroda